stanford-oval/wikipedia huggingface dataset:
ซีเกมส์ 2021
แหล่งข้อมูลอื่น

เว็บไซต์ทางการ (ในภาษาเวียดนาม)
| 0 | 1 | 2 |
| --- | --- | --- |
| ก่อนหน้า มะนิลา 2019 | ซีเกมส์ ซีเกมส์ ครั้งที่ 31 (2021) | ถัดไป พนมเปญ 2023 |
| ด ค ก กีฬาซีเกมส์ |
| --- | --- | --- |
  คณะกรรมการโอลิมปิกสากล   สภาโอลิมปิกแห่งเอเชีย   สมาพันธ์กีฬาแห่งเอเชียตะวันออกเฉียงใต้   สมาคมประชาชาติแห่งเอเชียตะวันออกเฉียงใต้  ไทย   อินโดนีเซีย   มาเลเซีย   ฟิลิปปินส์   สิงคโปร์   เวียดนาม   พม่า   ลาว   กัมพูชา   บรูไน   ติมอร์-เลสเต 
| กีฬาแหลมทอง (ค.ศ. 1959-1975) |   1959 กรุงเทพมหานคร   1961 ย่างกุ้ง   1963 พนมเปญ†   1965 กัวลาลัมเปอร์   1967 กรุงเทพมหานคร   1969 ย่างกุ้ง   1971 กัวลาลัมเปอร์   1973 สิงคโปร์   1975 กรุงเทพมหานคร  |  |
| กีฬาซีเกมส์ (ตั้งแต่ ค.ศ. 1977) |   1977 กัวลาลัมเปอร์   1979 จาการ์ตา   1981 มะนิลา   1983 สิงคโปร์   1985 กรุงเทพมหานคร   1987 จาการ์ตา   1989 กัวลาลัมเปอร์   1991 มะนิลา   1993 สิงคโปร์   1995 เชียงใหม่   1997 จาการ์ตา   1999 บันดาร์เซอรีเบอกาวัน   2001 กัวลาลัมเปอร์   2003 ฮานอย   2005 มะนิลา   2007 นครราชสีมา   2009 เวียงจันทน์   2011 จาการ์ตา–ปาเล็มบัง   2013 เนปยีดอ   2015 สิงคโปร์   2017 กัวลาลัมเปอร์   2019 มะนิลา   2021 ฮานอย§   2023 พนมเปญ   2025 กรุงเทพฯ–ชลบุรี–สงขลา   2027 มาเลเซีย   2029 สิงคโปร์   2031 ลาว   2033 ฟิลิปปินส์  |  |
 †ถูกยกเลิกเนื่องจากสถานการณ์ทางการเมืองภายในของประเทศเจ้าภาพ §เลื่อนไป ค.ศ. 2022 เนื่องจากการระบาดทั่วของโควิด-19 กีฬาโรงเรียนอาเซียน  กีฬามหาวิทยาลัยอาเซียน  อาเซียนพาราเกมส์ 
| ด ค กซีเกมส์ 2021 (ฮานอย) |
| --- | --- |
  บรูไน   กัมพูชา   อินโดนีเซีย   ลาว   พม่า   มาเลเซีย   ฟิลิปปินส์   สิงคโปร์   ไทย   ติมอร์-เลสเต   เวียดนาม 
 กีฬาทางน้ำ กระโดดน้ำ  ว่ายน้ำตีนกบ  ว่ายน้ำ  ยิงธนู  กรีฑา  แบดมินตัน  บาสเกตบอล  บิลเลียด  เพาะกาย  โบว์ลิ่ง  มวยสากล  เรือแคนู  หมากรุก  จักรยาน  ลีลาศ  อีสปอร์ต  ฟันดาบ  ฟุตบอล ชาย  หญิง  ฟุตซอล ชาย  หญิง  กอล์ฟ  ยิมนาสติก  แฮนด์บอล  ยูโด  ยิวยิตสู  คาราเต้  คิกบ็อกซิ่ง  คูราช  มวยไทย  ปันจักสีลัต  เปตอง  เรือพาย  เซปักตะกร้อ  ยิงปืน  เทเบิลเทนนิส  เทควันโด  เทนนิส  ไตรกีฬา  วอลเลย์บอล ชาย  หญิง  โววีนัม  ยกน้ำหนัก  มวยปล้ำ  วูซู  หมากรุกจีน 
เกวิ่นเหงือสปอตส์พาเลซ สถานที่จัดงานยิมนาสติกทั้งหมด
ดีเซมเบอร์ (วงดนตรี)

| ดีเซมเบอร์ |
| --- | --- |
ที่เกิด: กรุงเทพมหานคร ประเทศไทย
แนวเพลง: เดธเมทัล  โปรเกรสซีฟ เดธเมทัล  เฮฟวี่เมทัล
ช่วงปี: 2536-ปัจจุบัน
ค่ายเพลง: จุติภูติ เร็คคอร์ด โซนี่ มิวสิก สนามหลวงการดนตรี Distortion Group

สมาชิก: นรเทพ จินดามาตย์ (อ๊อฟ) : ร้องนำ   ภัทร ชุมทอง (ต้น) : กีตาร์   ทยากร เอนก(โทนี่) : เบส  รุ่งโรจน์ เลิศประสพสุข (บิ้ก): กลอง 
อดีตสมาชิก: รัตน์ โกบายาชิ (รัตน์) : กลอง    วรพจน์ สิงห์น้อย (โต้ง) : เบส   คำรณ คะระนันท์ (กุ้ง) : ร้องนำ   พีระพัฒน์ กฤชเพชร (โจ๊ก) : กลอง
ดีเซมเบอร์ (อังกฤษ: Dezember) วงดนตรีแธรชเมทัล โพรเกรสซีฟเดธเมทัล ที่มีเนื้อหากล่าวถึงเรื่องของความตาย สงคราม การเมือง และความวิปริตของสังคม  ประกอบด้วยสมาชิกคือ ภัทร ชุมทอง (กีตาร์), ณพล เย็นแจ่ม (เบส), นรเทพ จินดามาตย์ (ร้องนำ) และรัตน์ โกบายาชิ (กลอง) ก่อตั้งวงเมื่อธันวาคมปี พ.ศ. 2536 โดยภัทร ชุมทอง (ต้น) และ วรพจน์ สิงห์น้อย (โต้ง) มือกีตาร์และมือเบสในยุคเริ่มต้น ซึ่งทั้ง 2 คนเป็นสมาชิกที่แยกออกมาจากวงแมดฮอต วงที่เข้าร่วมประกวดเป๊ปซี่มิวสิกเฟสติวอล และเป็นวงชนะเลิศของปี ส่วนภัทร ชุมทองได้รับรางวัลมือกีตาร์ยอดเยี่ยมคู่ ขณะที่เอ็ม (มือกลองในขณะนั้น) ได้รับรางวัลมือกลองยอดเยี่ยม
หลังจากที่ออกจากวงแมดฮอตแล้ว ต้นและโต้ง ได้แต่งเพลงขึ้นมาอีก 3 เพลง คือ "คนโลกแคบ", "อสูรกาย" และ "เดนสงคราม" ในขณะเดียวกันประภาส หล้าคำ (ภาส) ที่เป็นเพื่อนกับทางวงมีโครงการที่จะจัดงานคอนเสิร์ตขึ้นมา ภาสกับต้นปรึกษากันเรื่องการหามือกลองเพื่อแสดงในงานคอนเสิร์ต ภาสได้ชักชวนรัตน์ โกบายาชิ (รัตน์) ซึ่งในขณะนั้นเล่นดนตรีประจำอยู่ที่เมทัลโซน ที่ฮอลลีวูดสตรีต มาเล่นในคอนเสิร์ตที่มีชื่อว่า เพนออฟเดธ ที่เป็นคอนเสิร์ตใต้ดิน หลังจากนั้นวงได้มีผลงานออกมาบ้างและได้เปลี่ยนสมาชิกวงไปบ้าง จนเป็นสมาชิกทั้ง 4 ของวง
ผลงาน

ลัทธิซาตาน (1994) สังกัด: จุติภูติ เรคคอร์ดส
วินาศกรรม (1995) สังกัด: จุติภูติ เรคคอร์ดส
บาป (1997) สังกัด: โซนี่ มิวสิก
คลั่ง (1998) สังกัด: โซนี่ มิวสิก
Naturalism (2005) สังกัด: สนามหลวงการดนตรี/จีเอ็มเอ็ม แกรมมี่
Spiritual Leader (2011) สังกัด: Distortion Group
Crisis (2014) สังกัด: Distortion Group
จุดยืนทางการเมือง

ภัทร ชุมทอง หรือ ต้น มือกีตาร์ของวง ให้สัมภาษณ์ว่า เคยเข้าร่วมชุมนุม กปปส. แต่ภายหลังได้หันไปร่วมการประท้วงในประเทศไทย พ.ศ. 2563–2564
มัสลิน

ระวังสับสนกับ มุสลิม
แฟชั่นการสวมใส่ผ้ามัสลินในปี พ.ศ. 2381
มัสลิน (อังกฤษ: muslin) เป็นผ้าทอชนิดหนึ่ง มีต้นกำเนิดจากตะวันออกกลาง เผยแพร่เข้าสู่ยุโรปในคริสต์ศตวรรษที่ 17 คำว่ามัสลินได้รับการตั้งชื่อตามชื่อเมืองแรกที่ชาวยุโรปได้เข้าไป ซึ่งก็คือเมืองโมซูล ประเทศอิรัก แต่จริง ๆ แล้วผ้าชนิดนี้กำเนิดที่เมืองธากา ประเทศบังกลาเทศ
มัสลินเป็นผ้าที่เกิดจากการฟอกผ้าขาว ผลิตจากด้ายดิบหรือเส้นไหม มักใช้ในการทำเสื้อผ้า ผ้าม่าน เบาะรองนั่ง  ผ้ามัสลินระบายอากาศได้ดีเหมาะกับการสวมใส่ในบริเวณที่มีอากาศร้อนแห้งแล้ง
คำว่า มัสลิน มีหลายความหมาย ในสหราชอาณาจักร มัสลิน หมายถึงผ้าแพรบาง แต่ในสหรัฐหมายถึงผ้าทั่วไปที่ใช้ในชีวิตประจำวัน คำแสลงของชาวอังกฤษหมายถึงผู้หญิงที่มีลักษณะเป็นสุภาพสตรี ส่วนในคำแสลงของชาวเรือ มัสลิน หมายถึงใบเรือ
ประวัติศาสตร์

ใน ค.ศ. 1298 มาร์โก โปโล บรรยายถึงผ้ามัสลินในบันทึกการเดินทางของเขา เขากล่าวว่าผ้าชนิดนี้ผลิตขึ้นในเมืองโมซูล (ในประเทศอิรักปัจจุบัน) ต่อมา แรล์ฟ ฟิตช์ นักเดินทางชาวอังกฤษในคริสต์ศตวรรษที่ 16 กล่าวชื่นชมผ้ามัสลินที่เขาพบในเมืองโสนารคาวง์ในเบงกอล ในคริสต์ศตวรรษที่ 17 และ 18 เบงกอลสมัยโมกุลกลายเป็นผู้ส่งออกผ้ามัสลินแถวหน้าของโลก โดยมีธากาสมัยโมกุลเป็นเมืองศูนย์กลางของการค้าผ้ามัสลินไปทั่วโลก ผ้ามัสลินกลายเป็นที่นิยมอย่างสูงในฝรั่งเศสในคริสต์ศตวรรษที่ 18 และในที่สุดก็แพร่กระจายไปในพื้นที่หลายส่วนของโลกตะวันตก
หมู่เกาะโซโลมอนในโอลิมปิกเยาวชนฤดูร้อน 2010

| หมู่เกาะโซโลมอน ในโอลิมปิกเยาวชนฤดูร้อน 2010 |
| --- | --- |

รหัสประเทศ: SOL
เอ็นโอซี: คณะกรรมการโอลิมปิกแห่งชาติหมู่เกาะโซโลมอน
ณ ประเทศสิงคโปร์
นักกีฬา: 3 คน  ใน 2 ชนิดกีฬา
ผู้เชิญธงชาติ: Teia Mweia
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกเยาวชนฤดูร้อน
2010 2014 2018
หมู่เกาะโซโลมอน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติหมู่เกาะโซโลมอนเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้หมู่เกาะโซโลมอนไม่ได้รับเหรียญรางวัล
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
|  กรีฑา | 1 | 1 | 2 |
| รวม |  |  | 3 |
กรีฑา

บทความหลัก: กีฬากรีฑาในโอลิมปิกเยาวชนฤดูร้อน 2010
ผลการแข่งขันดังนี้ :
| นักกีฬา | รายการ | รอบคัดเลือก> ผล | รอบคัดเลือก> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- |
| Stanley Sipolo | Boys’ 400m | 54.53 | 24 qD | DNS | DNS |
ดูเพิ่ม

หมู่เกาะโซโลมอนในโอลิมปิก
รายชื่อผู้เชิญธงชาติหมู่เกาะโซโลมอนในโอลิมปิกเยาวชน
รายชื่อนักกีฬาหมู่เกาะโซโลมอนที่ได้รับเหรียญรางวัลโอลิมปิกเยาวชน
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกเยาวชนฤดูร้อน 2010 ที่ สิงคโปร์ ประเทศสิงคโปร์ |
| --- | --- |
แอฟริกา:   แอลจีเรีย   แองโกลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดาน   สวาซิแลนด์   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว 
อเมริกา:   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   เนเธอร์แลนด์แอนทิลลีส   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จิน 
เอเชีย:   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน   เกาหลีเหนือ   เกาหลีใต้   คีร์กีซสถาน   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน 
ยุโรป:   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน 
โอเชียเนีย:   อเมริกันซามัว   ออสเตรเลีย   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกินี   ซามัว   หมู่เกาะโซโลมอน   ตองงา   ตูวาลู   วานูวาตู 
อื่นๆ:   ทีมผสม   นักกีฬาจากคูเวต
นภสร วีระยุทธวิไล

| นภสร วีระยุทธวิไล |
| --- | --- |
เกิด: 20 มกราคม พ.ศ. 2540 (27 ปี) นภสร วีระยุทธวิไล  กรุงเทพมหานคร ประเทศไทย
อาชีพ: นักแสดง นางแบบ นักร้อง นักดนตรี แพทย์
ปีที่แสดง: พ.ศ. 2560–ปัจจุบัน
ผลงานเด่น: ไอน้ำ – My Dear Loser รักไม่เอาถ่าน ตอน Edge of 17  มณ – THE GIFTED นักเรียนพลังกิฟต์  พลอย – ของขวัญเพื่อคนที่คุณเกลียด
สังกัด: จีเอ็มเอ็มทีวี (2560 - 2565)  เลิฟอีส (2566 - ปัจจุบัน)
แพทย์หญิง นภสร วีระยุทธวิไล (เกิด 20 มกราคม พ.ศ. 2540) ชื่อเล่น ปุยเมฆ เป็นนักร้อง นางแบบ นักแสดงชาวไทย เริ่มเป็นที่รู้จักจากละครโทรทัศน์เรื่อง My Dear Loser รักไม่เอาถ่าน ตอน Edge of 17 บทบาท  “ไอน้ำ“
ประวัติ

นภสร วีระยุทธวิไล หรือ ปุยเมฆ เกิดเมื่อวันที่ 20 มกราคม พ.ศ. 2540 เป็นบุตรสาวคนเดียวของครอบครัว ปัจจุบันเป็นศิลปินสังกัด GMM Grammy ภายใต้การดูแลของค่าย GMMTV ปุยเมฆเกิดและเติบโตที่  กรุงเทพมหานคร จบชั้นอนุบาลศึกษา ประถมศึกษา และมัธยมศึกษาจากที่ โรงเรียนราชินี จบการศึกษาระดับปริญญาตรีคณะแพทยศาสตร์ วิทยาลัยแพทยศาสตร์ มหาวิทยาลัยรังสิต ปัจจุบันกำลังศึกษาในระดับปริญญาโท วิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์ สาขาวิชาตจวิทยา (หลักสูตรนานาชาติ)
ประวัติ > เข้าสู่วงการบันเทิง

ปุยเมฆ เข้าสู่วงการโดยการชักชวนของคุณเอ็ม อัครวัฒน์ ผู้ดูแลศิลปินในบริษัทจีเอ็มเอ็มแกรมมี่ โดย ชิม่อน วชิรวิชญ์ ได้เจอรูปภาพของ ปุยเมฆ นภสร ในทวิตเตอร์ที่มีการถูกพูดถึงและโด่งดังมาก จึงนำรูปภาพในทวิตเตอร์ไปให้ทางผู้ใหญ่ดู ซึ่งทางผู้ใหญ่เห็นว่าน่าสนใจ เลยเลยชักชวนให้ ปุยเมฆ นภสร เข้าสู่วงการบันเทิง และได้มีผลงานการแสดงมากมายจนถึงปัจจุบัน ซึ่งที่ผ่านมา ปุยเมฆ นภสร ก็เคยมีผลงานการแสดงมาบ้างแล้วทั้งมิวสิควิดิโอเพลงและซีรีส์
จุดยืนทางการเมือง

นภสรสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563
ผลงาน > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2560 | U-Prince Series |  ตอน เซอร์เวย์  | เจ้าหญิงคาริน |  |
| 2560 | My Dear Loser รักไม่เอาถ่าน | ตอน Edge of 17 | ไอน้ำ |  |
| 2560 | SOTUS S The Series  |  | ข้าวฟ่าง |  |
| 2560 | My Dear Loser รักไม่เอาถ่าน |  ตอน Happy Ever After | ไอน้ำ (รับเชิญ) |  |
| 2561 | THE GIFTED นักเรียนพลังกิฟต์ |  | พัชมณ ปิติวงกรณ์ (มณ) |  |
| 2561 | Friend Zone เอา ให้ ชัด  |  | แคลร์ (รับเชิญ) |  |
| 2562 | Wolf เกมล่าเธอ |  | โย (รับเชิญ) |  |
| 2562 | ของขวัญเพื่อคนที่คุณเกลียด |  | พลอย |  |
| 2563 | Angel Beside Me เทวดาท่าจะรัก |  | กามเทพ |  |
| 2563 | Turn Left Turn Right สมองเลี้ยวซ้าย หัวใจเลี้ยวขวา |  | เอิน |  |
| 2563 | Who Are You เธอคนนั้นคือฉันอีกคน |  | ก้อยแก้ว (กรรณิการ์) |  |
| 2563 | THE GIFTED GRADUATION |  | พัชมณ ปิติวงกรณ์ (มณ) |  |
| 2564 | 55:15 Never Too Late |  | ปริม |  |
ผลงาน > ผลงานเพลง มิวสิควีดีโอ

| ปี | ชื่อเพลง | นักร้อง/วงดนตรี | บทบาท |
| --- | --- | --- | --- |
| พ.ศ. 2560 | ดีต่อใจ | มาตัง The Star 11 | ร่วมแสดงกับ กรภัทร์ เกิดพันธุ์ |
| พ.ศ. 2560 | อย่าทำร้าย | ปุริม รัตนเรืองวัฒนา | (เพลงประกอบซีรีส์ My Dear Loser รักไม่เอาถ่าน) |
| พ.ศ. 2562 | คนพิเศษ | แม็กซ์ เจนมานะ | โปรเจกต์ MV เพลงพิเศษร่วมกับ Cute Press Thailand |
| พ.ศ. 2563 | All I want for Christmas is you (Cover : Korean Version) | Kyutae Oppa | ร่วมแสดงกับ ณภัทร เสียงสมบุญ |
แหล่งข้อมูลอื่น

นภสร วีระยุทธวิไล ที่อินสตาแกรม
นภสร วีระยุทธวิไล ที่เอกซ์ (ทวิตเตอร์)
นภสร วีระยุทธวิไล ที่ยูทูบ
เทศบาลเมืองอโยธยา

| เทศบาลเมืองอโยธยา |
| --- | --- |
เทศบาลเมือง
   ตรา

ทม.อโยธยาที่ตั้งของเทศบาลเมืองอโยธยา
พิกัด: 14°21′51″N 100°35′19″E﻿ / ﻿14.364091°N 100.588717°E﻿ / 14.364091; 100.588717
ประเทศ:  ไทย
จังหวัด: พระนครศรีอยุธยา
อำเภอ: พระนครศรีอยุธยา
การปกครอง
 • นายกเทศมนตรี: วุฒิชัย ด่านชัยวิจิตร
พื้นที่
 • ทั้งหมด: 8.4 ตร.กม. (3.2 ตร.ไมล์)
ประชากร (2561)
 • ทั้งหมด: 20,038 คน
 • ความหนาแน่น: 2,385.48 คน/ตร.กม. (6,178.4 คน/ตร.ไมล์)
รหัส อปท.: 04140103
ที่อยู่ สำนักงาน: สำนักงานเทศบาลเมืองอโยธยา  222 ถนนวัดประดู่ หมู่ที่ 4 ตำบลไผ่ลิง อำเภอพระนครศรีอยุธยา จังหวัดพระนครศรีอยุธยา 13000
โทรศัพท์: 0 3588 1571
โทรสาร: 0 3588 1570
เว็บไซต์: ayothaya.go.th
 ส่วนหนึ่งของสารานุกรมประเทศไทย
อโยธยา เป็นเทศบาลเมืองแห่งหนึ่งที่ตั้งอยู่ในอำเภอพระนครศรีอยุธยา จังหวัดพระนครศรีอยุธยา มีเนื้อที่ทั้งหมดประมาณ 8.4 ตารางกิโลเมตร ครอบคลุมพื้นที่ตำบลไผ่ลิง ตำบลคลองสวนพลู และตำบลหันตรา เป็นเมืองที่ตั้งศาลากลางจังหวัดพระนครศรีอยุธยา
ประวัติ

เมืองอโยธาในอดีตมีชื่อว่า "เมืองอโยธยาศรีรามเทพนคร" ซึ่งตั้งมาก่อนที่จะมีการตั้งกรุงศรีอยุธยาเป็นราชธานี โดยเมืองอโยธยา มีฐานะเป็นเมืองลูกหลวงของอาณาจักรละโว้ในอดีต โดยเมืองได้เสื่อมอำนาจลงเนื่องจากการเสื่อมอำนาจของอาณาจักรขอม
เทศบาลเมืองอโยธยาได้รับการเปลี่ยนแปลงฐานะจากเทศบาลตำบลเป็นเทศบาลเมือง ตั้งแต่วันที่ 24 พฤษภาคม พ.ศ. 2547 ตามเงื่อนไขหลักเกณฑ์แห่งพระราชบัญญัติเทศบาล พ.ศ. 2496 ซึ่งแก้ไขเพิ่มเติมโดยพระราชบัญญัติเทศบาล (ฉบับที่ 12) พ.ศ. 2546 มาตรา 10 "เทศบาลเมืองได้แก่ท้องถิ่นอันเป็นที่ตั้งศาลากลางจังหวัด หรือท้องถิ่นชุมนุมชนที่มีราษฎรตั้งแต่หนึ่งหมื่นคนขึ้นไป ทั้งมีรายได้พอควรแก่การที่จะปฏิบัติหน้าที่อันต้องทำตามพระราชบัญญัตินี้ และซึ่งมีประกาศกระทรวงมหาดไทยยกฐานะเป็นเทศบาลเมือง ประกาศกระทรวงมหาดไทยนั้นให้ระบุชื่อและเขตของเทศบาลไว้ด้วย"
ที่ตั้งและอาณาเขต

เมืองอโยธยา  มีเนื้อที่ทั้งหมดประมาณ 8.4 ตารางกิโลเมตร ครอบคลุมพื้นที่ 3 ตำบล ได้แก่ ตำบลไผ่ลิง 7 หมู่บ้าน ตำบลคลองสวนพลู 2 หมู่บ้าน และตำบลหันตรา 1 หมู่บ้าน
ทิศเหนือ ติดต่อกับตำบลหันตรา อำเภอพระนครศรีอยุธยา
ทิศใต้ ติดต่อกับตำบลคลองสวนพลู อำเภอพระนครศรีอยุธยา
ทิศตะวันออก ติดกับองค์การบริหารส่วนตำบลธนู อำเภออุทัย จังหวัดพระนครศรีอยุธยา
ทิศตะวันตก ติดต่อกับเทศบาลนครพระนครศรีอยุธยา
ภูมิประเทศ

พื้นที่ทั่วไปเป็นที่ราบ ไม่มีป่า ไม่มีภูเขา อยู่นอกเกาะเมืองพระนครศรีอยุธยา ซึ่งเป็นเขตเทศบาลนครพระนครศรีอยุธยา โดยมีสะพานสมเด็จพระนเรศวรมหาราช สะพานสมเด็จพระเอกาทศรถ และสะพานปรีดีธำรง เป็นสะพานทอดข้ามแม่น้ำป่าสักที่เป็นจุดเชื่อมระหว่างเกาะเมือง เข้าสู่เทศบาลเมืองอโยธยา และมีทางรถไฟจากกรุงเทพมหานคร มุ่งสู่สายเหนือและสายตะวันออกเฉียงเหนือ เป็นแนวแบ่งเขตพื้นที่ของทั้งสองเทศบาล เมืองอโยธยายังมีลำคลองไหลผ่านหลายสาย อาทิ คลองปากข้าวสาร คลองดุสิต คลองหันตรา คลองกระมัง คลองกุฎีดาว คลองเตาอิฐ คลองไผ่ลิง คลองมเหยงค์ เป็นต้น
ตราเทศบาล

ดวงตราเป็นรูปวงกลมมีขอบ ข้างบนระบุข้อความว่า "เทศบาลเมืองอโยธยา" และมีกิ่งใบโพธิ์ปรกลงมา ตรงกลางเป็นรูปวิหารและพระปรางค์ 3 องค์ ส่วนขอบข้างล่างเป็นรูปกำแพงเมือง และระบุข้อความว่า "จังหวัดพระนครศรีอยุธยา" การกำหนดตราเทศบาลแบบนี้ เนื่องจากเขตเทศบาลเมืองอโยธยามีประวัติความเป็นมาว่า เป็นที่ตั้งเมืองอโยธยาในสมัยที่กรุงศรีอยุธยาเป็นราชธานีของประเทศไทย และในสมัยนั้น มีการสร้างวัดวาอารามขึ้นมากมายซึ่งยังคงมีอยู่ในปัจจุบันนี้
รูปวิหารและพระปรางค์ 3 องค์ เป็นสัญลักษณ์แสดงความหมายทางประวัติศาสตร์ ความเจริญรุ่งเรือง และความสมบูรณ์ สำหรับกิ่งใบโพธิ์ที่ปรกลงมา เป็นตราสัญลักษณ์ของความร่มเย็นเป็นสุข ส่วนกำแพงเมือง เป็นสัญลักษณ์ของความเป็นระเบียบเรียบร้อยในเขตเมืองอโยธยา
จังหวัดบันทายมีชัย

| จังหวัดบันทายมีชัย ខេត្តបន្ទាយមានជ័យ |
| --- | --- |
จังหวัด
บนลงล่าง ซ้ายไปขวา: ประตูด่านปอยเปต, ชายแดนปอยเปต, ปราสาทบันทายฉมาร์, อนุสาวรีย์สตรีศรีโสภณวงเวียนเมืองศรีโสภณ, พลับพลาลงสรง บารายปราสาทบันทายฉมาร์
แผนที่ของประเทศกัมพูชาเน้นจังหวัดบันทายมีชัย
พิกัด: 13°45′N 103°00′E﻿ / ﻿13.750°N 103.000°E﻿ / 13.750; 103.000
ประเทศ:  กัมพูชา
เมืองหลัก: ศรีโสภณ
การปกครอง
 • ผู้ว่าราชการ: H.E. Ong Oeun (CPP)
พื้นที่
 • ทั้งหมด: 6,679 ตร.กม. (2,579 ตร.ไมล์)
อันดับพื้นที่: อันดับที่ 13
ประชากร (พ.ศ. 2551)
 • ทั้งหมด: 678,033 คน
 • อันดับ: อันดับที่ 10
 • ความหนาแน่น: 100 คน/ตร.กม. (260 คน/ตร.ไมล์)
เขตเวลา: UTC+07
รหัสโทรศัพท์: +855
รหัส ISO 3166: KH-1
อำเภอ: 8
ตำบล: 64
หมู่บ้าน: 624
บันทายมีชัย หรือ บ็อนเตียย์เมียนเจ็ย (เขมร: បន្ទាយមានជ័យ, "ปราการแห่งชัยชนะ") เป็นจังหวัดหนึ่งของประเทศกัมพูชา (ภาษาไทยเรียกว่า "จังหวัดบ้านใต้มีชัย",  "บันทายมีชัย" หรือ "ศรีโสภณ") อยู่ทางภาคตะวันตกเฉียงเหนือของประเทศ เมืองหลักคือศรีโสภณ จังหวัดบันทายมีชัยติดต่อกับประเทศไทยทางทิศตะวันตกที่เมืองปอยเปต
จังหวัดบันทายมีชัยเคยเป็นจังหวัดพิบูลสงครามของสยาม ในปี ค.ศ. 1907 สยามได้ยกพื้นที่นี้ให้แก่ประเทศฝรั่งเศส และรวมเข้าเป็นจังหวัดพระตะบอง ต่อมาในปี ค.ศ. 1988 จังหวัดบันทายมีชัยจึงได้แยกออกจากจังหวัดพระตะบอง เดิมประกอบด้วย 5 อำเภอ คือ มงคลบุรี ถมอปวก ศรีโสภณ พระเนตรพระ และพนมศก
การแบ่งเขตการปกครอง

จังหวัดบันทายมีชัยแบ่งเขตการปกครองออกเป็น 9 อำเภอ ได้แก่
| # | ชื่อ | อังกฤษ | เขมร | หน่วยการปกครอง | Geocode |
| --- | --- | --- | --- | --- | --- |
| 1 | มงคลบุรี | Mongkol Borei | មង្គលបូរី | อำเภอ (สฺรุก, ស្រុក) | 0102 |
| 2 | พนมศก | Phnum Srok | ភ្នំស្រុក | อำเภอ (สฺรุก, ស្រុក) | 0103 |
| 3 | พระเนตรพระ | Preah Netr Preah | ព្រះនេត្រព្រះ | อำเภอ (สฺรุก, ស្រុក) | 0104 |
| 4 | โอ-จเริว | Ou Chrov | អូរជ្រៅ | อำเภอ (สฺรุก, ស្រុក) | 0105 |
| 5 | ศรีโสภณ | Serei Saophoan | សិរីសោភ័ណ | เทศบาล (กฺรุง, ក្រុង) | 0106 |
| 6 | ถมอปวก | Thma Puok | ថ្មពួក | อำเภอ (สฺรุก, ស្រុក) | 0107 |
| 7 | สวายเจก | Svay Chek | ស្វាយចេក | อำเภอ (สฺรุก, ស្រុក) | 0108 |
| 8 | มาลัย | Malai | ម៉ាឡៃ | อำเภอ (สฺรุก, ស្រុក) | 0109 |
| 9 | ปอยเปต | Paoy Paet | ប៉ោយប៉ែត | เทศบาล (กฺรุง, ក្រុង) | 0110 |
อาณาเขต

ทิศเหนือ จรดจังหวัดอุดรมีชัย และประเทศไทย
ทิศใต้ จรด จังหวัดพระตะบอง
ทิศตะวันตก จรดอำเภออรัญประเทศ จังหวัดสระแก้ว (ประเทศไทย)
ทิศตะวันออก จรดจังหวัดเสียมราฐ
ออสติน บัตเลอร์

| ออสติน บัตเลอร์ |
| --- | --- |
บัตเลอร์เมื่อปี 2022
เกิด: ออสติน รอเบิร์ต บัตเลอร์  (1991-08-17) 17 สิงหาคม ค.ศ. 1991 (33 ปี) แอนะไฮม์ รัฐแคลิฟอร์เนีย สหรัฐ
อาชีพ: นักแสดง
ปีปฏิบัติงาน: 2005–ปัจจุบัน
ออสติน รอเบิร์ต บัตเลอร์ (อังกฤษ: Austin Robert Butler; เกิด 17 สิงหาคม ค.ศ. 1991) เป็นนักแสดงชาวอเมริกัน เขาเป็นที่รู้จักอย่างดีจากบทเอลวิส เพรสลีย์ ในภาพยนตร์ชีวประวัติเรื่อง เอลวิส ซึ่งทำให้เขาได้รับรางวัลลูกโลกทองคำ, รางวัลแบฟตา และได้รับการเสนอชื่อเข้าชิงรางวัลออสการ์ สาขานักแสดงนำชายยอดเยี่ยม
บัตเลอร์ก้าวเข้าสู่อาชีพนักแสดงทางโทรทัศน์ โดยเริ่มจากบทบาททางช่องดิสนีย์และนิคคาโลเดียน รวมถึงเป็นนักแสดงสมทบในละครดรามาวัยรุ่นอีกหลายเรื่องอย่าง Life Unexpected (2010–2011) และ สวิตซ์แอตเบิร์ต (2011–2012) เขายังได้รับการยอมรับจากการแสดงในเรื่อง บันทึกลับไฮโซ (2013–2014) และ ศึกพิภพแห่งแชนนารา (2016–2017) และรับบทเป็นเทกซ์ วอตสัน ในภาพยนตร์เรื่อง กาลครั้งหนึ่งใน...ฮอลลีวู้ด (2019)
ชีวิตช่วงแรก

ออสติน รอเบิร์ต บัตเลอร์ เกิดเมื่อวันที่ 17 สิงหาคม ค.ศ. 1991 ในแอนะไฮม์ รัฐแคลิฟอร์เนีย เป็นบุตรชายของนักสุนทรียศาสตร์ชื่อ ลอรี แอนน์ (สกุลเดิม โฮเวลล์) และเดวิด บัตเลอร์ ทั้งสองหย่าร้างกันเมื่อเขาอายุได้ 7 ขวบ เขามีพี่สาวชื่อ แอชลีย์ (เกิด ค.ศ. 1986) ทำงานเป็นนักแสดงเบื้องหลังเคียงข้างเขาในละครซิตคอมเรื่อง เน็ดส์ดีคลาสสิฟายด์สกูลเซอร์ไววัลไกด์ ทางช่องนิคคาโลเดียน
เมื่อบัตเลอร์อายุ 13 ปี เขาได้รับการติดต่อจากบริษัทจัดการแสดงเบื้องหลังที่งานออเรนจ์เคาน์ตี ซึ่งช่วยให้เขาก้าวเข้าสู่อุตสาหกรรมบันเทิง บัตเลอร์ค้นพบว่าเขาสนุกกับมันและเริ่มเรียนการแสดงในเวลาต่อมา
บัตเลอร์เข้าศึกษาที่โรงเรียนรัฐบาลจนถึงเกรดเจ็ด ก่อนเปลี่ยนมาศึกษาแบบบ้านเรียนเพื่อรองรับตารางงานของเขา เขาศึกษาแบบบ้านเรียนจนถึงเกรดสิบ ก่อนผ่านการสอบ CHSPE และจบการศึกษาในระดับมัธยมศึกษาตอนปลายอย่างเป็นทางการ
ชีวิตส่วนตัว

ตั้งแต่ปี 2011 ถึง 2021 บัตเลอร์คบหากับนักแสดง วาเนสซา ฮัดเจนส์ ในเดือนธันวาคม 2021 เขาคบหากับนางแบบ ไกอา เกอร์เบอร์ แต่เลิกรากันในเดือนมกราคม 2025
แหล่งข้อมูลอื่น

ออสติน บัตเลอร์ ที่อินเทอร์เน็ตมูวีเดตาเบส
ตำบล (ประเทศไทย)

ตำบล เป็นหน่วยการปกครองท้องที่ในประเทศไทยซึ่งมีขนาดเล็กกว่าอำเภอและจังหวัด จึงจัดว่าเป็นเขตการปกครองระดับที่สาม จากข้อมูลเมื่อปี พ.ศ. 2552 ประเทศไทยมี 9,652 ตำบล ไม่รวมอีก 180 แขวงในกรุงเทพมหานคร ซึ่งถือว่าเป็นเขตการปกครองในระดับเดียวกัน แต่ละอำเภอมีประมาณ 8-10 ตำบล ในภาษาอังกฤษ คำว่าตำบลนี้มักจะใช้คำว่า "township" หรือ "subdistrict" ซึ่งอันหลังนี้เป็นการแปลที่ได้รับการแนะนำ แต่ก็พบว่ามีการใช้ subdistrict แปลคำว่า กิ่งอำเภอเช่นกัน เขตการปกครองที่เล็กกว่าตำบลคือ หมู่บ้าน ซึ่งในประเทศไทยมี 74,956 หมู่บ้าน เฉลี่ยแล้วตำบลหนึ่งจะมี 10 หมู่บ้าน ท้องที่ที่อยู่ในนครหรือเมืองจะไม่มีการแบ่งเขตการบริหารออกเป็นหมู่บ้าน แต่จะเรียกเป็น "ชุมชน" แทน
ประวัติศาสตร์

การปกครองในระดับตำบลนี้มีประวัติศาสตร์อันยาวนาน ครั้งหนึ่งเคยเป็นเขตการปกครองระดับสองในพื้นที่ที่อยู่ภายใต้การบริหารโดยเมืองในส่วนภูมิภาคในคริสต์ศตวรรษที่ 19 ผู้ว่าราชการจังหวัดมักจะได้รับการแต่งตั้งเป็นกำนันหรือพัน (commune elder) คำว่า "พัน" ที่หมายถึงจำนวนนั้น หมายถึงข้อเท็จจริงที่ว่าตำบลหนึ่ง ๆ ควรจะมีชายฉกรรจ์ราว 1,000 คน นอกจากนี้คำว่าพันยังถูกใช้เป็นยศทางทหารสำหรับผู้ปกครองตำบล
ในการปฏิรูปการปกครองซึ่งเริ่มต้นขึ้นในปี พ.ศ. 2435 โดยสมเด็จพระเจ้าบรมวงศ์เธอ กรมพระยาดำรงราชานุภาพ เสนาบดีกระทรวงมหาดไทยพระองค์แรกของไทย การแบ่งเขตการปกครองจังหวัดออกเป็นสามระดับยังคงดำเนินต่อไป การปกครองทั้งสามระดับนั้นได้แก่ อำเภอ ตำบล และหมู่บ้าน
ตามพระราชบัญญัติสภาตำบลและองค์การบริหารส่วนตำบล พ.ศ. 2537 และรัฐธรรมนูญแห่งราชอาณาจักรไทย พุทธศักราช 2540 การปกครองระดับตำบลได้กระจายอำนาจไปสู่หน่วยการปกครองท้องถิ่นซึ่งมีสภาตำบลที่ได้รับการเลือกตั้ง ขึ้นอยู่กับขนาดและรายได้จากภาษี ตำบลอาจอยู่ภายใต้การบริหารจัดการโดยองค์การบริหารส่วนตำบลหรือสภาตำบลก็ได้ องค์การบริหารส่วนตำบลและสภาตำบลนี้ประกอบด้วยผู้แทนสองคนจากแต่ละหมู่บ้านในตำบลนั้น ในบรรดาผู้แทนนั้นจะมีการเลือกประธาน ผู้ซึ่งในทางปฏิบัติแล้ว ประธานคนนี้มักจะเป็นกำนันของตำบลนั้น พื้นที่ตำบลซึ่งเป็นส่วนหนึ่งของเทศบาลจะอยู่ภายใต้การบริหารจัดการโดยสภาเมือง ในกรณีที่มีบางส่วนเท่านั้นที่อยู่ในเขตเทศบาล ส่วนที่เหลือจะอยู่ภายใต้การบริหารจัดการขององค์การบริหารส่วนตำบล ตำบลที่ติดกันในอำเภอเดียวกันจะมีองค์การบริหารส่วนตำบลร่วมรับผิดชอบมากกว่าหนึ่งตำบลก็ได้
การปกครองตำบล

ในหนึ่งตำบลจะมี กำนัน ทำหน้าที่ปกครองท้องที่ตำบลนั้นๆ ตรวจตรารักษาความปกติเรียบร้อยในตำบล การว่ากล่าวราษฎรในตำบลนั้นให้ประพฤติตามพระราชกำหนดกฎหมาย การป้องกันภยันตรายและรักษาความสุขสำราญของราษฎรในตำบลนั้น หรือการรับกิจสุขทุกข์ของราษฎรในตำบลนั้นขึ้นร้องเรียนต่อผู้ว่าราชการจังหวัด นายอำเภอ และรับข้อราชการมาประกาศแก่ราษฎรในตำบลนั้น หรือจัดการตามพระราชกำหนดกฎหมาย
กำนันมีผู้ช่วยปฏิบัติงานเรียกว่า สารวัตรกำนัน ทำหน้าที่เป็นผู้ช่วยและรับใช้สอยของกำนัน และ แพทย์ประจำตำบล ทำหน้าที่สอดส่องดูแลปัญหาโรคภัย และโรคระบาดต่าง ๆ
หนึ่งตำบลหนึ่งผลิตภัณฑ์

บทความหลัก: หนึ่งตำบลหนึ่งผลิตภัณฑ์
ช่วงที่ทักษิณ ชินวัตรดำรงตำแหน่งนายกรัฐมนตรี ได้ริเริ่มโครงการซึ่งทุกตำบลจะเลือกสินค้าท้องถิ่นที่แตกต่าง จากนั้นโครงการจะช่วยประชาสัมพันธ์ผลิตภัณฑ์ เช่นเดียวกับช่วยเหลือในการปรับปรุงการผลิตให้ทันสมัย ร้านค้าที่ขายผลิตภัณฑ์โอทอปจะตั้งอยู่ในอำเภอเมืองของแต่ละจังหวัด
ดูเพิ่ม

รายชื่อตำบลในประเทศไทยเรียงตามจำนวนประชากร
แหล่งข้อมูลอื่น

ไทยตำบล ดอตคอม เก็บถาวร 2010-02-09 ที่ เวย์แบ็กแมชชีน ข้อมูลตำบลและผลิตภัณฑ์ประจำตำบล
| ด ค กการจัดแบ่งเขตพื้นที่ในประเทศไทย |
| --- | --- |
เขตการปกครอง:  ส่วนภูมิภาค จังหวัด  อำเภอ  กิ่งอำเภอ  ตำบล  หมู่บ้าน  ส่วนท้องถิ่น องค์การบริหารส่วนจังหวัด  เทศบาล นคร  เมือง  ตำบล  องค์การบริหารส่วนตำบล  กรุงเทพมหานคร เขต  แขวง  เมืองพัทยา 
เขตพื้นที่:  กลุ่มจังหวัด  เขตตรวจราชการ  เขตปกครองคณะสงฆ์  ท้องที่ตำรวจ  เขตพื้นที่การศึกษา  เขตพื้นที่สรรพากร  มณฑลทหารบก  เขตศาลยุติธรรมไทย 
เขตการปกครองในอดีต:  มณฑลภาค  มณฑลเทศาภิบาล